Silver Mine Hill

Silver Mine Hill er en hoppbakke i Eau Claire i Wisconsin, USA. Den ligger vest for Chippewa River, ca. 8 km sørvest for Eau Claire by, og er eid av Flying Eagles Ski Club (Eau Claire Ski Club). Bakken har K-punkt 85 meter og bakkestørrelse 95 meter.FIS: Homologated Jumping Hills  (18. januar 2017, besøkt 22. januar 2017) Bakken hadde USAs nasjonale hoppmesterskap i 1970 og 1980,Eastern Ski Jumping & Nordic Combined Foundation, Inc.: United States National Ski Jumping Champions 1904-1980  (besøkt 22. januar 2017) og normalbakkemesterskapet i 1983 og 1990,Eastern Ski Jumping & Nordic Combined Foundation, Inc.: United States National Ski Jumping Champions, 1981 to present  (besøkt 22. januar 2017) og har også hatt enkelte internasjonale renn.

Eau Claires første større hoppbakke ble åpnet i 1950 og lå ved det som i dag (2017) er Sacred Heart-sykehuset.WEAU News: Silver Mine, ski jumping still a treasured tradition in Eau Claire during 125-year anniversary  (13. januar 2011, besøkt 23. januar 2017) Den bar navnet Hendrickson Hill, oppkalt etter skihopperen Jimmy Hendrickson, som omkom etter et fall i Cary Hill, Illinois i 1948.Harold "Cork" Anson: Jumping through time - A history of ski jumping in the United States and Southwest Canada. Port Hole Publications, Florence, Oregon 2010. ISBN 978-0-9768107-7-3 (s. 190) Tårnet i denne bakken hadde for øvrig stått to andre steder tidligere, først ved Ogden Dunes, Indiana fra 1927 til 1936, så i Rockford, Illinois. K61-bakken ble i 1968 erstattet av en ny hoppbakke utenfor byen. Nye Silver Mine Hill med størrelse K70 ble tatt i bruk i 1969. Den ble senere utvidet til K87. Ved siste ombygging og modernisering i 2012 ble bakkeprofilen justert og K-punkt redusert til K85.Skisprungschanzen-Archiv: Eau Claire (Silver Mine) (besøkt 22. januar 2017)

Siste bakkerekord i Hendrickson Hill var 207 fot (63 meter), satt av Bjørn Wirkola (Norge) i 1968. Første anerkjente rekord i Silver Mine Hill hadde Bill Bakke (USA) med 251 fot (76,5 meter). Foran ombyggingen i 2012 var bakkerekorden 327 fot (99,5 m), ved Ben Loomis (USA) 21. januar 2012. Etter ombyggingen har Miha Kveder (Slovenia) vært lengst med 96 meter 18. januar 2014.

I tillegg til Silver Mine Hill har Flying Eagles Ski Club også et anlegg med flere mindre hoppbakker i Mount Washington, nærmere Eau Claire by.Skisprungschanzen-Archiv: Eau Claire (Mt. Washington) (besøkt 22. januar 2017)

Referanser

Kategori:Hoppbakker i USA
Kategori:Sport i Wisconsin
Kategori:Byggverk i Wisconsin